નાનું કે મોટું કોઈ પણ કામ પૂરું કરીએ, એટલે મગજમાં એન્ડોર્ફિન નામનું રસાયણ છૂટે છે. એન્ડોર્ફિનને કારણે મનમાં ઉત્સાહ જાગે છે, પોઝીટીવ લાગણીઓ પેદા થાય છે અને આત્મવિશ્વાસમાં વધારો થાય છે. જેને લીધે અઘરાં લાગતાં કામ પણ પૂરાં કરવા માટેનો ઉત્સાહ જાગે છે. એ સમયે ફક્ત ધ્યાન એ રાખવાનું છે કે તમારી જાગી ઉઠેલી શક્તિઓ અને વધેલો ઉત્સાહ તમારા મુખ્ય લક્ષ્યને પ્રાપ્ત કરવા માટે જ વપરાય અને અન્ય ફાલતુ બાબતો માટે ખર્ચાઈ ના જાય.